
Bácsalmás Város Önkormányzata Képviselő-testületének
1/2015. (I. 30.) önkormányzati rendelete

a Bursa Hungarica Felsőoktatási Önkormányzati Ösztöndíj 
megállapításának szabályairól 

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el: 

I. 
Általános rendelkezések 

1. § 

Bácsalmás Város Önkormányzatának Képviselő-testülete – pénzügyi lehetőségeinek függvényében – évente csatlakozik az Emberi Erőforrások Minisztériuma által kiírt Bursa Hungarica Felsőoktatási Önkormányzati Ösztöndíjpályázathoz. 

2. § 

A rendelet hatálya kiterjed Bácsalmás város közigazgatási területén állandó lakhellyel rendelkező azon személyekre, akik a Pályázathoz való csatlakozás feltételeinek megfelelnek. 

II. 
A támogatás megállapítása és mértéke 

3. § 

(1)[footnoteRef:1] Bácsalmás Város Önkormányzatának Képviselő-testülete a pályázatban résztvevők részére pénzügyi támogatást biztosít az éves költségvetésből, ha a pályázó családjában az egy főre jutó jövedelem nem haladja meg az adott évben hatályos garantált bérminimum nettó összegét. [1:  Megállapította: 25/2016. (IX. 30.) önkormányzati rendelet 1. §, 1/2020. (I. 30.) önkormányzati rendelet 1. §. Hatályos: 2020. I. 31-től. ] 


(2) A pályázat elbírálásakor előnyben kell részesíteni azt a szociálisan hátrányos helyzetű pályázót, aki 
a) árva vagy félárva, 
b) szülője/gondviselője munkanélküli vagy rokkantnyugdíjas, 
c) egyedül neveli valamelyik szülője, 
d) családjában lévő eltartottak száma 3, vagy annál több, 
e) gyermeket nevel, 
f) kollégiumi ellátásban nem részesül. 

4. §

(1)[footnoteRef:2]	A 3. §-ban foglaltak figyelembevételével pályázatonként megállapítható ösztöndíj mértéke 5.000 – 10.000 forint/hónap. [2:  A 4. § (1) bekezdése a Bácsalmás Város Önkormányzata Képviselő-testületének 15/2025. (XI. 17.) önkormányzati rendelete 1. §-ával megállapított szöveg.] 


(2)	Az ösztöndíj mértékét Bácsalmás Város Önkormányzatának Képviselő-testülete állapítja meg.

III. 
Hatásköri és eljárási rendelkezések

5. § 

(1)	A pályázatot – Emberi Erőforrások Minisztériuma által kiadott csatlakozási feltételeknek megfelelően - Bácsalmás Város Önkormányzatának Képviselő-testülete írja ki és a jegyző gondoskodik a közzétételéről. 

(2)	A kiírás alapján beérkező pályázatokat a Bácsalmási Közös Önkormányzati Hivatalhoz kell benyújtani. 

(3)	Az ösztöndíj folyósításához szükséges pénzeszköz átutalásáról a Bácsalmási Közös Önkormányzati Hivatal gondoskodik.

(4)	A rendeletben nem szabályozott kérdésekben a felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III.26.) Korm. rendelet megfelelő rendelkezéseit kell alkalmazni.

IV. 
Záró rendelkezések 

6. § 

(1)	Ez a rendelet 2015. március 1-jén lép hatályba. 

(2)	Hatályát veszti a Bursa Hungarica Felsőoktatási Önkormányzati Ösztöndíj megállapításának szabályairól szóló 22/2008. (X. 28.) önkormányzati rendelet.





	Németh Balázs	Patocskai Ibolya
	polgármester 	jegyző 





Záradék:

Megalkotta Bácsalmás Város Önkormányzatának Képviselő-testülete a 2015. január 27-én tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2015. január 30-án.

